als_Latn dik_Latn sag_Latn
Kampionia vjeshtor e Kosovës në futboll, KF Ferronikeli ka disa ditë që është duke zhvilluar përgatitje intensive në Durrës.
Krahas disa skuadrave elitare, është edhe Ferronikeli që ka zgjedhur Bregdetin shqiptar për të zhvilluar një fazë të përgatitjet për pjesën e dytë të garave që nisin në muajin mars.
Agjencia e Lajmeve KosovaPress fundjavën që lamë pas vizitoi klubin e Ferronikelit.
Trajneri i Ferronikelit, Gani Sejdiu, është shprehur i kënaqur me punën dhe kushtet që ofron Durrësi.
Tekniku mitrovicas thotë për KosovaPress se deri tani gjithçka po ecën sipas plan-programit të paraparë nga ana e Shtabit Teknik. Ai është i bindur se skuadra e tij më kohë do të jetë e gatshme për sfidat pranverore.
Ferronikeli deri tani ka zhvilluar disa ndeshje miqësore, dhe sipas Sejdiut, forma e skuadrës është e mirë.
“Forma e ekipit është shumë e mirë. Nuk e them këtë që ta motivoj vetveten apo ekipin, por më të vërtetë forma është shumë e mirë e ekipit. Kemi filluar më kohë periudhën e përgatitjeve edhe çdo gjë ka shkuar sipas planit, megjithatë, tani është një fazë ku lojtarët janë shumë të lodhur ku kemi luajtur ndeshje miqësore, ndeshjet miqësore nuk janë reale për kampionat, sepse lodhjet e lojtarëve tani ndikojnë, do të thotë nuk e kanë freskinë e duhur që duhet me pas gjatë kampionatit, dhe lojërat kontrolluese më shumë janë më pa se si funksionon ekipa, ku janë ato defekte që ne ende duhet t’i rikuperojmë”, ka thënë Sejdiu.
Tekniku mitrovicas ka folur edhe për objektivat e skuadrës së tij. Sejdiu është i kënaqur me merkaton e janarit, ku Ferronikeli është përforcuar me tre futbollist: Xhevdet Shabanin, Menudri Hotin dhe Egzon Gashin. Sejdiu thotë se tri prurjet po tregohen të qëlluara. Sipas Sejdiut, të qenurit në krye të tabelës e obligon skuadrën e Ferronkelit që të luftoj për titull të kampionit. Ai është i bindur se skuadra e tij ka potencial ta ndjek garën për kreun e tabelës.
I kënaqur me punën që po bëhet në Durrës, është shprehur edhe kapiteni i Ferronkelit, Lapidar Lladrovci.
Ai thotë se përgatitjet po shkojnë mjaft mirë. Sipas tij, gjithë futbollistët po mundohen të nxjerrin maksimumin në kushtet e mira që ofron Durrësi.
Lladrovci, i cili konsiderohet një nga lojtarët më të rëndësishëm tek Ferronikeli, është i bindur se skuadra e tij ka forcë dhe potencial që të luftojë për titull të kampionit.
Edhe mesfushori i kësaj skuadre, Behar Maliqi, ka thënë se është i kënaqur me rrjedhën e përgatitjeve. Ish futbollisti i Prishtinës dhe Partizanit të Tiranës, beson se skuadra e tij do ta ruaj pozitën e parë deri në fund të kampionatit.
Ai ka shtuar se lufta për titull të kampionit do të zhvillohet në mes Ferronikelit, Prishtinës, Trepçës ’89, Hajvalisë dhe Besës. /KosovaPress/
...lajmi i plotë është në sistemin me parapagim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn